Diari Oficial de la Generalitat Valenciana


Sumari del DOGV 3731, del 14-04-2000 (2000/2895)

ORDRE de 9 de març de 2000, de la Conselleria d'Indústria i Comerç, per la qual es fan públics les línies de crèdit i l'import global màxim destinat a la concessió d'ajudes per al desenvolupament d'accions i infraestructures bàsiques en matèria de consum en l'exercici 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3731

Data del DOGV
:   14-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2895


Data del document
:   09-03-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * administració local
    * ajuda pública
    * consum
    * suport econòmic
    * protecció del consumidor

ORDRE de 9 de març de 2000, de la Conselleria d'Indústria i Comerç, per la qual es fan públics les línies de crèdit i l'import global màxim destinat a la concessió d'ajudes per al desenvolupament d'accions i infraestructures bàsiques en matèria de consum en l'exercici 2000. [2000/M2895]
  
Amb data 29 de desembre de 1999 va ser publicada en el Diari Oficial de la Generalitat Valenciana l'Ordre de 22 de desembre, de la Conselleria d'Indústria i Comerç, per la qual s'estableixen les bases per a la concessió de subvencions per al desenvolupament d'accions i infraestructures bàsiques en matèria de consum en l'exercici 2000.
  
Després de la publicació de la Llei de Pressupostos de la Generalitat Valenciana per a l'exercici 2000 (DOGV de 31 de desembre de 1999), i d'acord amb el que s'ha establit en l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública Valenciana, és procedent publicar les línies de subvenció que financen les mencionades ajudes, i també l'import màxim que s'hi destina.
  
En virtut d'això i de conformitat amb el que s'ha establit en la disposició addicional primera de l'Ordre de 22 de desembre de 1999, de la Conselleria d'Indústria i Comerç,
  
ORDENE
  
Article únic
  
Per a l'exercici 2000 i de conformitat amb el que s'ha establit en la Llei 10/1999, de 30 de desembre, de Pressupostos de la Generalitat Valenciana per a l'exercici 2000, les ajudes establides en l'Ordre de 22 de desembre de 1999, de la Conselleria d'Indústria i Comerç, per la qual s'estableixen les bases per a la concessió de subvencions per al desenvolupament d'accions i infraestructures bàsiques en matèria de consum en l'exercici 2000 (DOGV de 29 de desembre de 1999), es finançaran a càrrec de la secció, el programa, les línies i els imports globals màxims que a continuació s'assenyalen:
  
Secció 11. Programa 443.10, Protecció Consumidors i Qualitat de Béns i Serveis.
  
Capítol IV
  
Línia 401/000/00, «Suport a oficines municipals d'informació al consumidor» (codi comptable 125). Import global: 30.774.558 PTA.
  
Línia 402/000/00, «Suport a federacions i associacions de consumidors» (codi comptable 126). Import global: 24.962.271 PTA.
  
Capítol VII
  
Línia 701/000/00, «Creació, instal·lació i equipament OMIC» (codi comptable 128). Import global: 68.479.000 PTA.
  
Línia 702/000/00, «Obres i equipament federacions i associacions de consumidors» (codi comptable 129). Import global: 8.000.000 PTA.
  
València, 9 de març de 2000
  
El conseller d'Indústria i Comerç,